Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: 46/1994. (IX. 30) OGY határozat] alapján a kormányt megilletõ jogosultságok, ha nem õ volt az elõterjesztõ
Paragraph Index: 449

(4) bekezdés]. A záróvita során, ha nem a kormány volt az elõterjesztõ, nyilatkoznia kell, hogy egyetért-e a törvény elfogadásával [107. § (4) bekezdés]. A bizottsági viták során szintén részt vesz a kormány képviselõje a törvényjavaslat tárgyalásán, és nyilatkozik arról, hogy a törvényjavaslathoz benyújtott módosító indítványt támogatja-e vagy sem. A fentiekbõl következõen az Alkotmánybíróság megállapítja, hogy bár az országgyûlési képviselõk által benyújtott alkotmánymódosítások az Alkotmányban lefektetett eljárási követelményeknek megfelelnek, mivel törvénymódosítás benyújtására jogosult kezdeményezte azokat és megfelelõ többséggel, az összes országgyûlési képviselõ kétharmadának szavazatával kerültek elfogadásra, a demokratikus jogállamiság követelményét nyilvánvalóan nem elégítik ki teljes mértékben. Nemcsak az Alkmód., hanem a 2010. májusa és az alkotmánybírósági határozat elfogadása közötti idõszak másik hét, országgyûlési képviselõ által kezdeményezett alkotmánymódosítása kapcsán is ugyanezek a legitimitási problémák merülhetnek fel. A jogalkotás (és különösen az alkotmánymódosítás során) szükséges egyeztetések elmaradtak az országgyûlési képviselõk rendelkezésére álló eszközök szûkössége miatt [pl. az Alkotmánybírósággal sem került egyeztetésre az, hogy a hatáskörének szûkítését érintõ módosítás milyen következményekkel járhat és milyen eljárási problémákat vethet fel, milyen eljárási kérdéseket kell a jogalkotónak az Abtv.-ben rendezni]. Az alkotmánymódosítások esetlegesen tartalmi, a jogállamot érintõ sérelmeket is felvethetnek. Az Alkotmány sorozatos, aktuálpolitikai érdekek és célok megvalósítása, elérése érdekében történõ módosítása rendkívül aggályos a demokratikus jogállam követelményei, különösen az alkotmányos jogrend stabilitása, kiszámíthatósága, a széleskörû társadalmi legitimitás, az alkotmányos jogrendszerbe ellentmondásmentesen történõ beépülése szempontjából. Az Alkotmánybíróság az aktuálpolitikai szempontokat azonban nem vizsgálhatja. A hatályos Alkotmány gyakori módosításai közben megindult és lezajlott egy alkotmányozási folyamat is, melynek eredményeként megszületett Magyarország 2011. április 25-i Alaptörvénye. Egy új alaptörvény (alkotmány) elfogadása esetén, annak hatályba lépéséig is fenn kell azonban tartani a jogállami alkotmányosságot, a hatályos Alkotmány stabilitását. A sorozatos, országgyûlési képviselõk által kezdeményezett, sürgõsséggel, rövid idõ alatt lefolytatott alkotmánymódosítások, amelyek a megfelelõ egyeztetéseket mellõzték, az érdemi plenáris és bizottsági vitát nélkülözték, veszélyeztetik a hatályos Alkotmány stabilitását. Az Alkotmánybíróság hangsúlyozza, hogy az alkotmánymódosításokkal kapcsolatosan 2010 májusa és decembere között folytatott gyakorlat az alkotmányos jogállam mércéje szempontjából több ok miatt is vitatható. Az Alkotmánybíróság ugyanakkor megállapítja, hogy az alkotmánymódosításokkal kapcsolatos eljárás formailag megfeleltaz Alkotmányban,illetvea jogalkotásitörvénybenlefektetett eljárásiszabályoknak:az Alkotmányt módosító törvényjavaslatokat arra jogosult nyújtotta be, a törvényjavaslatokat az Országgyûlés bizottsági és plenáris ülésein – a Házszabály elõírásainak megfelelõen – megvitatták, az Országgyûlés megfelelõ, kétharmados többséggel fogadta el az Alkotmányt módosító törvényjavaslatokat, és a kihirdetésükre az eljárási szabályoknak megfelelõen került sor. Ebbõl következõen az Alkmód. közjogi érvénytelenségének megállapítására irányuló indítványt az Alkotmánybíróság elutasította.

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes